Vi havde to overnatninger, og var som sådan godt tilfreds med faciliteterne. Huset ligger meget tæt på vandet, dog uden havudsigt.
Terrassen er hyggelig og skyggefulde, beliggende ud til den gennemgående vej i byen, og er dermed ikke specielt privat.
Den nærliggende badestrand er fin og børnevenlig, og der er mange små hyggelige spisesteder helt ned til vandkanten. De lokale forretningsdrivende er venlige og imødekommende og kommunikerer fornuftigt på engelsk.
Huset er måske en anelse mørkt og rustikt, men rummer det nødvendige man som en lille familie har behov for.
Der var meget varmt mens vi var der, og vi satte pris på at der var velfungerende air condition i det ene soveværelse stuen.
Man bør afholde sig fra at lade madvarer ligge fremme, da vi kunne konstatere at det hurtigt tiltrak myrer.
Katten Hector der passer på huset er supersød - ham valgte vi at forkæle med lidt kattemad, hvilket syntes at værdsætte :-)
Under opholdet var værten hurtig til at besvare et spørgsmål om hvad vi burde se under vores ophold. Vi kunne dog ikke få fat i ham for at aflevere nøgle da vi skulle tjekke ud, så vi kørte til hans bolig tæt ved hvor vi lagde nøglen.